Møbelprodusenten Brunstad

Brunstad er ein norsk møbelprodusent som har hovudkontor og fabrikk i Sykkylven i Møre og Romsdal. Verksemda vart etablert i 1941 av Hjalmar Brunstad. Brunstad produserer sofaer og stolar. På 2000-talet har ein merka seg særleg ut med stolkolleksjonane "Delta" og "Sting". "Delta" vart kåra til "folkets favorittstol" i interiørmagasinet Bonytt i 2000, og har sidan vorte utvikla i fleire former. "Sting" fekk utmerkinga "Merke for godt design" av Norsk designråd i 2008. Når det gjeld sofaproduksjonen, har ein dei seinare åra gjort meir nytte av modulsystem, der kjøparane sjølve kan avgjere modulsamansetjinga.

 Historikk 
Verksemda har hatt ulike firmanamn: Hj. Brunstad Trevarefabrikk (1941), Hj. Brunstad Møbefabrikk (1950), Hj. Brunstad Fabrikker AS (1970) og Brunstad AS (1985). 

Fyrste tida heldt produksjonen til i enkle lokale i Velledalen (i Sykkylven) der Hjalmar Brunstad hadde vakse opp. Fyrste lokalet var kjellaren på gardshuset, dinest kjellaren på bedehuset og kjellaren i ungdomshuset. I 1947 flytte ein til nye produksjonslokale i Straumgjerdet. På denne tida hadde ein gått overgangen frå å produsere enkle spisestovestolar og vere underleverandør av treverk til å sjølv produsere stoppa møblar. Etter kvart vart lokala i Straumgjerdet for tronge, og i 1968 kunne ein ta i bruk ein ny og moderne fabrikk på Vik (i Sykkylven) der produksjonen framleis finn stad. Brunstad har i tillegg hatt møbelproduksjon på Stranda. 

 Varemerke 
 Brunstad Patentstyret |Brunstad World Intellectual Property Organization Brunstad - hovedlogo for alle produkter
 Fantasy Patentstyret |Fantasy  - modulsofakonsept

 Merkevarer 
 Delta - hvilestolkolleksjon
 System pluss - modulsofakonsept

 Utmerkingar 
 2008 - Merket for God Design frå Norsk Designråd for stolen Sting, kategori Møbeldesign.
 2000 - Folkets favorittstol frå magasinet Bonytt for stolen Delta.
 1985 - Merket for God Design frå Norsk Designråd for møbelserien Avenue, kategori Møbeldesign.

 Referansar 
 Hole, Jon. 50 år i god form. Hj. Brunstad Fabrikker AS 1041–1991. Sykkylven. 
 Fotnotar 

 Bakgrunnsstoff 
 www.brunstad.no - heimeside for firmaet

Kategori:Norske møbelprodusentar
Kategori:Næringsliv i Sykkylven
Kategori:Skipingar i 1941